I løbet af Idi Amins regeringstid gennem [[1970'erne]] opstod tiltagende uro i landet som følge af Amins systematiske forfølgelse af visse etniske grupper og politiske [[dissident]]er. Ydermere forværredes Ugandas internationale relationer drastisk grundet Amins støtte til terrorister, der i [[1976]] havde [[Flykapring|kapret et fly]] på vej mod [[Tel Aviv]] og holdt passagererne som gidsler på en militærbase nær [[Kampala]] under Amins beskyttelse. Israelske specialtropper nedkæmpede under [[Operation Entebbe]] de ugandiske soldater, der bevogtede det kaprede fly og befriede gidlserne, hvilket var et stort prestigetab for Idi Amin. Han forsøgte derefter at annektere [[Tanzania]]s [[Kagera (region)|Kageraregion]] i [[1978]], hvilket førte til, at [[Tanzanias præsidenter|Tanzanias præsident]] [[Julius Nyerere]] beordrede sine tropper til at invadere Uganda. Den tanzaniske hær og oprørsstyrker erobrede Kampala i 1979 og fordrev Amin fra magten. Amin gik i [[eksil]], først i [[Libyen]] hos Gadaffi, derefter hos [[Saddam Hussein]] i Irak og til sidst i [[Saudi-Arabien]], hvor han boede indtil sin død i 2003.<ref>{{Cite news |date=16. august 2003 |title=Dictator Idi Amin dies |url=http://news.bbc.co.uk/2/hi/3155925.stm |via=news.bbc.co.uk |access-date=10. maj 2020 |archive-date=9. marts 2021 |archive-url=https://web.archive.org/web/20210309152213/http://news.bbc.co.uk/2/hi/3155925.stm |url-status=live }}</ref>
Titler Politik Sport Politiske_embeder